
ОБЩИНСКИ СЪВЕТ

НЕСЕБЪР

Д О К Л А Д Н А  З А П И С К А

ОТ ВИКТОР БОРИСОВ – ЗАМ.КМЕТ НА ОБЩИНА НЕСЕБЪР

ОТНОСНО: Провеждане на публичен търг с явно наддаване за отдаване под наем за отглеждане на животни на земеделски имот представляващ поземлен имот с кадастрален идентификатор 73571.4.16 по кадастралната карта на с.Тънково.

          УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Между Община Несебър и Любомир Томов с постоянен адрес с.Тънково, ул.“Христо Ботев“ №25, e сключен договор  №46/05.05.2022г. за отдаване под наем за отглеждане на животни за срок от 10години на земеделски имот представляващ поземлен имот с кадастрален идентификатор 73571.4.16 по КК и КР на с.Тънково, м.”Върбалака”, трайно предназначение – Земеделска,  начин на трайно ползване – Друг вид земеделска земя, ІV категория, на площ от 4000кв.м., АОС №4859/31.08.2011г.
В Община Несебър е постъпило заявление с вх.№Н5-ОС-803/15.10.2026г., с което Любомир Димитров Томов е заявил желанието си  договор  №46/05.05.2022г. да бъде прекратен. 
  
      На основание чл.19.1 от гореописания договор и чл.20а от ЗЗД, със Заповед №3217/23.10.2026г. на Кмета на Община Несебър, считано от 16.11.2026г. договор за наем №46/05.05.2022г. е прекратен.
В Община Несебър e постъпило заявление с вх.№Н5-ОС-804/15.10.2026г. от Здравко Димитров Томов, ЕГН 7604120462, с адрес с.Тънково, ул.“Христо Ботев“ №25, с което е заявил желанието си да наеме гореописания имот за отглеждане на животни.
Съгласно чл.24а ал.5 от ЗСПЗЗ отдаването под наем или аренда на земите от общинския поземлен фонд, с изключение на пасищата, мерите и ливадите, се извършва чрез търг при условия и по ред, определени от Общински съвет. Въз основа на резултатите от проведения търг се сключва договор за наем или аренда, като срокът на договора за наем не може да бъде по-дълъг от 10 години.
За определяне на годишната наемна цена е възложена пазарна оценка на лицензиран оценител отговарящ на изискванията на Закона за независимите оценители. Според оценката, годишната наемна цена за имота е 161,60 EUR без ДДС, т.е. за 1дка е 40,40 EUR, поради което предлагаме 170,00 EUR без ДДС да бъде началната годишна тръжна цена за целия имот. Съгласно чл.45. ал.1 от ЗДДС отдаването под наем на земеделска земя е освободена от ДДС доставка. 
Имотът не е включен в програмата за управление и разпореждане с общинско имущество за 2026г. за предоставяне за наем, поради което същата следва да се актуализира.

Предвид горното, предлагаме Общински съвет-Несебър на основание на  чл.21, ал.1, т.8 и т.12 от ЗМСМА да вземе следното 
Р Е Ш Е Н И Е :
І. На основание чл.2, ал.3 от Наредба №5 за РПУРОИ, Общински съвет – Несебър актуализира годишната програма за управление и разпореждане с общински имоти за 2026г., като в Раздел ІІІ точка Д подточка Д1 :„Земеделски имоти, които Община Несебър има намерение да предостави под аренда, наем или да учреди право на ползване“, се допълва с поземлен имот с кадастрален идентификатор 73571.4.16 по КК и КР на с.Тънково, м.”Върбалака”, трайно предназначение – Земеделска,  начин на трайно ползване – Друг вид земеделска земя, ІV категория, на площ от 4000кв.м., АОС №4859/31.08.2011г.
ІІ. Да се проведе публичен търг с явно наддаване за отдаване под наем на поземлен имот с кадастрален идентификатор7 3571.4.16 по КК и КР на с.Тънково, м.”Върбалака”, трайно предназначение – Земеделска,  начин на трайно ползване – Друг вид земеделска земя, ІV категория, на площ от 4000кв.м., АОС №4859/31.08.2011г.,  за срок от 10 /десет/ години, при следните условия: 
1. Начална тръжна годишна наемна цена  - 170,00 EUR (сто и седемдесет евро) без ДДС.

2. Стъпка за наддаване – 15,00 EUR (петнадесет евро).
3.Депозит за участие - 10 % от началната тръжна цена в размер на 17,00 EUR (седемнадесет евро).
4.Специфично условие : Имотът да се използва за отглеждане на животни.
ІІІ. Упълномощава Кмета на общината да определи останалите условия по провеждането на търга.
ВИКТОР БОРИСОВ:
ЗАМ.КМЕТ НА ОБЩИНА НЕСЕБЪР
Изготвил: Даниела Тодорова  Главен експерт отдел „Общинска собственост“

Съгласувал : Нелина Колева Началник отдел „Общинска собственост“
